7. Mod en reform af Verdenshandelsorganisationen (
Før afstemningen
Luigi Cocilovo
(IT) Fru formand! Jeg vil gerne på vegne af ALDE-Gruppen spørge, om det er muligt at få en separat afstemning om punkt 42.
Harlem Désir
(FR) Fru formand! Jeg er overrasket over denne sene anmodning fra ALDE-Gruppen, der ikke harmonerer med den aftale, som vi nåede mellem grupperne i Udvalget om International Handel, da det stemte om denne betænkning.
Vi vil derfor modsætte os denne anmodning. Vi mener faktisk, at forslaget i dette punkt om at give de fattigste små udviklingslande mulighed for at få indtægterne fra de bøder, som store udviklingslande bliver idømt af WTO, er en anmodning, som Parlamentet bør støtte.
Formanden
Tak for det. Jeg ville sige, at anmodningen naturligvis er modtaget efter fristen, og mit næste spørgsmål var at høre, om Parlamentet er villig til at acceptere den særskilte afstemning.
Men det er nu klart, at det ikke vil ske.
